## Pravilnik o uvjetima kojima moraju udovoljiti potvrđeni mjeriteljski laboratoriji za servisiranje i pripremanje za ovjeravanje protočnih mjerila obujma tekućine osim vode te načinu njihova rada

### NN 155/2003 (1.10.2003.), Pravilnik o uvjetima kojima moraju udovoljiti potvrđeni mjeriteljski laboratoriji za servisiranje i pripremanje za ovjeravanje protočnih mjerila obujma tekućine osim vode te načinu njihova rada

# DRŽAVNI ZAVOD ZA NORMIZACIJU I MJERITELJSTVO

2229

Na
temelju članka 14. Zakona o mjeriteljskoj djelatnosti (»Narodne novine«, br.
11/94), ravnatelj Državnog zavoda za normizaciju i mjeriteljstvo donosi

## PRAVILNIK

### O UVJETIMA KOJIMA MORAJU UDOVOLJITI POTVRĐENI MJERITELJSKI LABORATORIJI ZA SERVISIRANJE I PRIPREMANJE ZA OVJERAVANJE PROTOČNIH MJERILA OBUJMA TEKUĆINE OSIM VODE TE NAČINU NJIHOVA RADA

I. OPĆE
ODREDBE

Članak
1.

Ovim se
pravilnikom propisuju uvjeti kojima moraju udovoljiti potvrđeni mjeriteljski
laboratoriji (u daljnjem tekstu: laboratoriji) za servisiranje i pripremanje za
ovjeravanje protočnih mjerila obujma tekućine osim vode.

Članak
2.

Laboratorij
može biti pravna ili fizička osoba ili u sastavu pravne osobe, koja se bavi
servisiranjem mjerila i pripremanjem mjerila za ovjeravanje.

Laboratorij
servisira i priprema protočna mjerila obujma tekućine osim vode za ovjeravanje,
a ovlaštene osobe Državnog zavoda za normizaciju i mjeriteljstvo (u daljnjem
tekstu: Zavod) ovjeravaju protočna mjerila obujma tekućine osim vode.

Članak
3.

Priprema
protočnih mjerila obujma tekućine osim vode za ovjeravanje u smislu ovog
pravilnika podrazumijeva:

–
pripremu za ispitivanje protočnih mjerila obujma tekućine osim vode, ispitivanje
protočnih mjerila obujma tekućine osim vode,

–
provjeru mjeriteljskih značajki protočnih mjerila obujma tekućine osim vode

–
pisanje izvješća o ispitivanju protočnih mjerila obujma tekućine osim vode.

II.
UVJETI KOJIMA MORAJU UDOVOLJITI LABORATORIJI

Članak
4.

Laboratorij
mora udovoljiti uvjetima koji se odnose na:

1)
radnika

2)
prostoriju laboratorija

3)
opremu za ispitivanje mjeriteljskih značajki protočnih mjerila obujma tekućine
osim vode

4)
propisanu dokumentaciju.

II.I
RADNICI

Članak 5.

Laboratorij mora imati radnika koji obavlja poslove
servisiranja i pripremanja protočnih mjerila obujma tekućine osim vode za
ovjeravanje i koji je stalno zaposlen u laboratoriju.

Članak 6.

Radnik iz članka 5. stavka 1. ovog pravilnika mora
imati VSS tehničkog ili prirodoslovno-matematičkog smjera i najmanje 1 godinu
radnog iskustva na poslovima ispitivanja mjeriteljskih značajki, proizvodnje
ili servisiranja protočnih mjerila obujma tekućine osim vode, ili VŠS tehničkog
smjera i najmanje 2 godine radnog iskustva na poslovima ispitivanja
mjeriteljskih značajki, proizvodnje ili servisiranja protočnih mjerila obujma
tekućine osim vode, ili SSS tehničke struke i najmanje 4 godine radnog iskustva
na poslovima ispitivanja mjeriteljskih značajki, proizvodnje ili servisiranja
protočnih mjerila obujma tekućine osim vode.

Radnik iz stavka 1. ovog članka mora poznavati
propise kojima su utvrđeni postupci i metode ispitivanja mjeriteljskih značajki
protočnih mjerila obujma tekućine osim vode te biti stručno osposobljen za
servisiranje mjerila i pripremanje mjerila za ovjeravanje.

II.II
PROSTORIJA LABORATORIJA

Članak
7.

Laboratorij
mora imati radnu prostoriju za ispitivanje protočnih mjerila obujma tekućine
osim vode koja mora zadovoljavati ove uvjete:

1) mora
biti čista, suha i dovoljno prostrana za neometano ovjeravanje protočnih
mjerila obujma tekućine osim vode te izgrađena u skladu s propisanim tehničkim
normativima

2) mora
biti dovoljno prostrana za smještaj potrebne opreme

3) mora
biti zaštićena od izravna sunčeva utjecaja

4) u
prostoriji u njezinoj okolini ne smije biti izvora potresa koji bi utjecali na
točnost mjerenja

5) mora
imati najmanje jedan stol i jednu stolicu za radnika Zavoda

6) mora
imati dnevnu i propisanu električnu rasvjetu.

Članak
8.

Izvori
topline u prostoru za ispitivanje protočnih mjerila obujma tekućine osim vode
moraju biti najmanje 1,0 m udaljeni od opreme za ispitivanje protočnih mjerila
obujma tekućine osim vode, tj. od mjesta gdje se obavlja ispitivanje protočnih
mjerila obujma tekućine osim vode i moraju omogućiti ujednačeno zagrijavanje
prostora za ispitivanje protočnih mjerila obujma teku­ćine osim vode.

Članak
9.

U
radnom prostoru se mora nalaziti jedan barometar za mjerenje atmosferskog tlaka
te termometar čiji podjeljak nije veći od 0,1 °C.

II.III
OPREMA

Članak
10.

Laboratorij
za ispitivanje protočnih mjerila obujma tekućine osim vode mora imati barem
jedan sklop navedenih uređaja:

1)
jedna ispitna ili više ispitnih staza

2)
odgovarajujći zaporni sustav s regulatorom i mjerilom protoka, razreda točnosti
0,5 i mogućnošću regulacije u opsegu protoka od Qmin do Qmax mjerila koja se pregledavaju

3)
spremnici odgovarajućeg obujma

4)
etalonske mjerne posude razreda točnosti 0,05 ili 0,1 ovisno o obujmu posude

5)
usporedna protočna mjerila razreda točnosti 0,2 ili bolje

6)
sekundomjer.

Sklop čine
uređaji pod točkama 1, 2, 3, 4, 5, 6; potom 3, 4, 5, 6; te 3, 4 i 6.

Članak 11.

Oprema
za ispitivanje protočnih mjerila obujma tekućine osim vode mora imati mjernu
nesigurnost najmanje pet puta manju od najveće dopuštene pogreške za ispitivana
protočna mjerila obujma tekućine osim vode, mora imati valjanu ovjernicu o
zadovoljavanju mjeriteljskih zahtjeva ili potvrdu o sukladnosti s propisanim
zahtjevima ili valjanu umjernicu.

Članak
12.

Laboratorij
mora biti opremljen elektroničkim računalom za pisanje izvješća o ispitivanju
protočnih mjerila obujma tekućine osim vode s mogućnošću spajanja na internet i
povezivanja na bazu podataka Zavoda.

II.IV
DOKUMENTACIJA

Članak
13.

Laboratorij
mora:

1)
primjenjivati propise iz područja ovjeravanja protočnih mjerila obujma tekućine
osim vode

2)
pridržavati se uputa proizvođača o uporabi opreme za ispitivanje

3)
imati tipna odobrenja za protočna mjerila obujma teku­ćine osim koja se
ovjeravaju u laboratoriju

4) imati popis opreme za ispitivanje s tehničkim
podacima i datumima ovjeravanja i ovjernicama za svako mjerilo koje je sastavni
dio te opreme.

Članak 14.

Izvješće o ispitivanju protočnih mjerila obujma tekućine
osim vode mora biti propisanog sadržaja.

Laboratorij mora izvješća o ispitivanju protočnih
mjerila obujma tekućine osim vode čuvati na elektroničkome mediju ili u
tiskanome obliku najmanje godinu dana po isteku roka valjanosti ovjere istih.

III.
OBVEZE LABORATORIJA

Članak 15.

Laboratorij tijekom svojega rada mora:

1) zadovoljavati uvjete propisane ovim pravilnikom

2) pripremiti za ovjeravanje protočna mjerila obujma
teku­ćine osim vode koja imaju valjano tipno odobrenje, sukladno odo­brenu
postupku ispitivanja protočnih mjerila obujma tekućine osim vode

3) obavijestiti Zavod o svakoj promjeni koja bi mogla
utjecati na osposobljenost laboratorija da zadovolji uvjete propisane ovim
pravilnikom

4) upotrebljavati samo opremu za ispitivanje protočnih
mjerila obujma tekućine osim vode s valjanim ovjernim žigom, odnosno valjanom
potvrdom o sukladnosti ili valjanom umjernicom

5) omogućavati radnicima laboratorija sudjelovanje u
svim oblicima stručnog usavršavanja koje organizira Zavod

6) omogućavati radniku laboratorija sudjelovanje u
radu tijela Zavoda

7) sudjelovati u međulaboratorijskim usporedbama na
zah­tjev Zavoda

8) pridržavati se visine i načina plaćanja troškova
ovjeravanja protočnih mjerila obujma tekućine osim vode koje je propisao
ravnatelj Zavoda.

IV.
PRIJELAZNE I ZAVRŠNE ODREDBE

Članak
16.

Laboratorij
koji zadovoljava uvjete propisane ovim pravilnikom izdaje se rješenje o ovlaštenju
za potvrđeni mjeriteljski laboratorij koje vrijedi 3 (tri) godine.

Članak
17.

Ovaj
pravilnik stupa na snagu osmog dana od dana objave u »Narodnim novinama«.

Klasa:
011-02/03-07/16
Urbroj: 558-03/8-03-1
Zagreb, 24. rujna 2003.

Ravnatelj
Državnog zavoda za normizaciju
i mjeriteljstvo **dr****. sc****. Jakša Topić, dipl. ing.,** v. r.

Pravilnik, NN 155/2003-2229